“હાય જેબી” કાલીઘેલી ભાષામાં, માણેક લટ જૂલાવી પીલુડીની બંકી ડાળીની જેમ લઢીલઢીને શીતલી એ મને લિફ્ટ પાસે જ પોખ્યો. આજ તેણે કેસરી કલરની કાંજીવરમ સાડી પહેરી હતી. સોળ દુ બત્રીસ કળાએ ખીલેલાં પૂનમના ચંદ્રમાં જેવા ગોળ ધવલ મુખના ભાલ મધ્યે નાનકડી ચમકીલી કેસરી બિંદી ચિપકાવેલી હતી. તેણે ચોક્કસાઈપૂર્વક મેકઅપ કરેલો હતો. બપ્પી લહેરીને ય ઈર્ષા આવે એટલા જાતજાતના ઘરેણા લાદી સજી ધજીને તે ક્યાંકથી આવતી હતી અને મને જન્માષ્ટમી અગાઉ જ સમાધી લાગી ગઈ.